Címkék: 2018 | Autobest | Citroen Berlingo | díj
2018. december 14. péntek, 20:00
A 6 finalista közül az új Citroën Berlingo nyerte el az Autobest « Best Buy Car of Europe » 2019 díját. A díjjal a 2019-es év legjobb autóvételét jutalmazzák. A zsűri a családi szabadidőautó kategóriát megteremtő, 3. generációs Berlingót hozta ki nyertesként, amely minden család számára ideális partner a szabadidős tevékenységekhez.
Az új Berlingo modern dizájnja tökéletesen illeszkedik az új Citroën arculatba. Több kényelmet és praktikumot nyújt, valamint közel 20 modern vezetéstámogató rendszer választható hozzá.
Miután Linda Jackson, a Citroën ügyvezetője elnyerte a 2018-as év MANBEST (MANager BEST) díjat, az Autobest zsűri az új Citroën Berlingónak ítélte oda a « Best Buy Car of Europe » díjat, amelyet a Peugeot Rifterrel és a Combo Life-fal közösen nyert el.